Blaze7451/Wiki-th-20250601 huggingface dataset:
อกาลิโก

อกาลิโก แปลว่า (พระธรรม)ไม่ประกอบด้วยกาล
อกาลิโก หมายความว่าพระธรรมคำสั่งสอนของพระพุทธเจ้านั้นให้ผลแก่ผู้ปฏิบัติโดยไม่จำกัดกาลเวลา ไม่ขึ้นกับกาลเวลา ให้ผลทุกเมื่อทุกโอกาส ให้ผลตามลำดับแห่งการปฏิบัติ คือได้บรรลุเมื่อใดก็ได้รับผลเมื่อนั้น ได้บรรลุถึงระดับใหนก็ให้ผลในระดับเมื่อนั้น ทั้งความจริงความแท้แห่งพระธรรมนี้ไม่มีกำหนดอายุกาล จริงแท้อยู่ตลอดกาล จริงแท้อย่างนั้นทุกยุคทุกสมัย ด้วยเหตุนี้ พระธรรมจึงได้ชื่อว่า อกาลิโก (ไม่ขึ้นกับกาล)
อกาลิโก เป็นธรรมคุณคือคุณของพระธรรมประการที่ 3 ในจำนวน 6 ประการ

**อกาลิโก**
ตามความหมายของพระอภิธรรม  อกาลิโก  หมายถึง  ธรรมที่ให้ผลไม่ประกอบด้วยกาล   หรือไม่ต้องรอกาลเวลาที่ได้รับผลแห่งธรรม  ได้แก่ มรรคจิต 4 และผลจิต 4 เนื่องจาก มรรคจิตซึ่งเป็นกุศลชาติ เมื่อเกิดขึ้นแล้ว หรือเมื่อบรรลุมรรคแล้ว อริยผลของกุศลนี้ได้แก่ ผลจิต อันเป็นวิบากชาตินั้นไม่ต้องรอเวลา ไม่มีระหว่างคั่น จะให้ผลในทันทีทันใด จึงเรียกว่า อกาลิกธรรม  ซึ่งเมื่อมรรคจิตเกิด ผลจิตจะเกิดติดต่อกันเป็น อนันตรปัจจัย

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548- อภิธรรมมัตถสังคหะ ปริจเฉทที่ 1 "โลกุตรจิต"
หมวดหมู่:คำศัพท์ศาสนาพุทธ
บุคคลาธิษฐานเทศนา

บุคคลาธิษฐานเทศนา (Puggalādhiṭṭhāna-desanā) หมายถึงเทศนาที่มีบุคคลเป็นที่ตั้ง หรืออ้างถึงบุคคล ได้แก่ พระวินัย พระสูตร เป็นต้น ต่างจาก ธรรมาธิษฐานเทศนา ซึ่งหมายถึงเทศนาที่มีธรรมเป็นที่ตั้ง หรืออ้างถึงสภาวะธรรมล้วน ๆ ได้แก่ พระอภิธรรม
ปัจจุบันความหมายบุคคลาธิษฐานเทศนาในศาสนาพุทธเปลี่ยนมาใช้หมายถึงการยกคนหรือสิ่งที่เป็นรูปธรรมอื่น ๆ ขึ้นมาเป็นหลักในการอธิบาย เช่น เปรียบกิเลสเหมือนมาร คู่กับ ธรรมาธิษฐาน

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:คำศัพท์ศาสนาพุทธ
หมวดหมู่:คำศัพท์ศิลปะ
ยานพาหนะไฮบริด

ยานพาหนะไฮบริด (hybrid vehicle) คือยานพาหนะที่มีระบบการทำงานของเครื่องยนต์ที่ใช้เครื่องยนต์สองระบบทำงานร่วมกัน โดยทั่วไปแล้วหมายถึงการทำงานร่วมกันระหว่างระบบสันดาปภายในที่ใช้น้ำมันเป็นเชื้อเพลิงทำงานร่วมกับระบบมอเตอร์ไฟฟ้า 
ระบบการออกตัว การทำงานของไฮบริด เริ่มจากการออกตัวขณะจอด และการเร่งความเร็วขณะความเร็วต่ำ มอเตอร์ไฟฟ้าจะดึงพลังงานจากแบตเตอรี่ เพื่อช่วยให้ออกตัวได้รวดเร็ว และเร่งขณะความเร็วต่ำได้ตามที่ต้องการ
การขับขี่ทั่วไป เครื่องยนต์ และมอเตอร์ไฟฟ้าจะทำงานประสานกันอย่างต่อเนื่อง เพื่อใช้เชื้อเพลิงให้คุ้มค่าที่สุด แต่เมื่อเร่งความเร็วแบบกะทันหัน มอเตอร์ไฟฟ้าจะดึงพลังงานเพิ่มจากแบตเตอรี่มาเสริมกำลัง ช่วยให้เครื่องยนต์มีกำลังสูงสุดและสามารถเร่งความเร็วได้ตามความต้องการ
การเบรก และการลดความเร็ว เมื่อผู้ขับขี่แตะเบรก มอเตอร์ไฟฟ้าจะเปลี่ยนไปทำหน้าที่เป็นเครื่องกำเนิดพลังงาน (ไดนาโม) และแปลงพลังงานจลน์ที่เกิดจากการเบรกเป็นกระแสไฟฟ้า เพื่อชาร์จไฟฟ้ากลับเข้าไปในแบตเตอรี่ 
การจอดอยู่กับที่ เมื่อรถจอดอยู่กับที่ เครื่องยนต์ และมอเตอร์ไฟฟ้าจะหยุดทำงานโดยอัตโนมัติ เพื่อลดการใช้น้ำมัน และการปล่อยควันพิษ โดยไม่ต้องสิ้นเปลืองพลังงานกับรอบเดินเบาขณะจอด
ทั้งนี้ระบบการทำงานแบบไฮบริดจะแตกต่างกันออกไปตามการออกแบบของรถยนต์แต่ละยี่ห้อ ซึ่งแต่ละยี่ห้อจะออกแบบให้ต่างกัน เพื่อให้เหมาะสมกับเครื่องยนต์แต่ละชนิด เช่น เครื่องยนต์ขนาดเล็กจะใช้มอเตอร์ขนาดใหญ่เพื่อ ช่วยเครื่องยนต์ในขณะออกตัวกะทันหัน ไม่ให้สิ้นเปลืองน้ำมันในเครื่องยนต์จนเกินไป 
หมวดหมู่:เครื่องยนต์
หมวดหมู่:ยานพาหนะพลังงานไฟฟ้า
หมวดหมู่:ยานพาหนะ
ขี่พายุดาบเทวดา

ขี่พายุดาบเทวดา (A Man Called Hero; 中華英雄; พินอิน: Zhōng Huá Yīng Xíong; เวด-ไจลส์: Zung1 Waa4 Jing1 Hung4; จงหัวอิงสง หมายถึง วีรบุรุษชาวจีน) เป็นภาพยนตร์ฮ่องกงกำลังภายในที่สร้างต่อจากความสำเร็จของฟงอวิ๋น ขี่พายุทะลุฟ้า จากนิยายของเจ้า จื้อกัง นำแสดงโดย เจิ้ง อี้เจี้ยน, ซูฉี, หยวนเปียว, หยาง กงหยู, เซี๊ยะถิงฟง, หวง ซิวเซิน, อู๋ เจิ้นหวี่, เอลวิส ฉี กำกับโดย แอนดริว เลา ความยาว 109 นาที เข้าฉายในประเทศไทยเมื่อวันที่ 16 กรกฎาคม พ.ศ. 2542

**เนื้อเรื่องย่อ**
หัว อิงสง เป็นบุตรชายเพียงคนเดียวของตระกูลหัว มีเพื่อนสนิทชื่อ เสิ่นหนู ทั้งคู่ได้ร่ำเรียนวิชากับอาจารย์จินอ้าว อิงสงประสบความสำเร็จอย่างมาก ในขณะที่เสิ่นหนูไม่เอาไหน วันหนึ่งขณะกลับบ้าน อิงสงก็พบว่าครอบครัวตนเองถูกฆ่าล้างครัวโดย จิน หูยี่ ที่ต้องการกระบี่เพลิง กระบี่วิเศษที่เป็นมรดกของตระกูล และเจียนได้อพยพย้ายไปสหรัฐอเมริกา อิงสงกับเสิ่นหนูจึงต้องเดินทางไปอเมริกาเพื่อล้างแค้น ต่อมาไม่นาน เจี่ยหยู หญิงคนรักของอิงสงก็ได้เดินทางมาตามหาคนรักของเธอด้วย
อิงสงได้ไปทำงานในเหมืองแร่สติลบูล ที่คุมโดย จิน หูยี่และพวกชาวอเมริกัน ซึ่งทั้งมักเอาเปรียบคนจีนที่ทำงานอยู่ที่นั่น อิงสงได้พบกับเจี่ยหยู และทั้งคู่ก็ได้แต่งงานกัน โดยทั้งหมดอยู่ในโรงแรมจงหัวในย่านไชน่าทาวน์ ต่อมาเจี่ยหยูตั้งท้อง แต่ในคืนวันที่เธอคลอด ซามูไรไร้เทียมทาน ศิษย์น้อง คู่แค้นของอาจารย์จินอ้าว ได้ส่งนินจากลุ่มหนึ่ง ที่นำโดย จินทาโร่ ซึ่งเป็นลูกศิษย์มาป่วน ทำให้โรงแรมไฟไหม้และเจี่ยหยูต้องตาย อิงสงจึงฝากลูกชายเอาไว้และซ่อนกระบี่เพลิงเอาไว้ และออกเดินทางอีกครั้งเพื่อล้างแค้น
ระหว่างทาง อิงสงได้พบกับหมอดูคนหนึ่ง ที่ทำนายว่า ชะตาของอิงสงเป็นดาวพิฆาตมาเกิด ใครอยู่ด้วยจะต้องตาย
16 ปี ผ่านไป เหล่าคนจีนในไชน่าทาวน์รวมตัวกันต่อต้านชาวอเมริกันและจิน หูยี่ อิงสงได้ปรากฏตัวอีกครั้งและสังหารทั้งคู่ตาย แต่อิงสงปฏิเสธที่จะพบเจี้ยนสง ผู้เป็นลูกชาย ต่อมาไม่นาน ซามูไรไร้เทียมทานก็ได้เดินทางมาอเมริกา อิงสงจึงได้จับกระบี่เพลิงขึ้นมาสู้อีกครั้งบนหัวของเทพีเสรีภาพ หลังจากล้างแค้นได้สำเร็จแล้ว อิงสงก็ได้จากไปอย่างเดียวดายดั่งคำทำนาย

**นักแสดง**
 หัว อิงสง...เจิ้ง อี้เจี้ยน- เจี่ยหยู...หยาง กงหยู- เสิ่นหนู...หลิน เสี่ยวฟง- จิน หูยี่...เอลวิส ฉี- จินอ้าว/ทาเคนากะ...หวง ซิวเซิน- ซามูไรไร้เทียมทาน...อู๋ เจิ้นหวี่- คากาโกะ...ซูฉี- เจี้ยนสง...เซียะ ถิงฟง- หลอฮั่น...หลอ ฮุยกวง- อู๋หยวน...หยวนเปียว

**ความนิยม**
A Man Called Hero มีชื่อภาษาอังกฤษอีกชื่อว่า "Hero in China" ประสบความสำเร็จทางรายได้ในการออกฉายที่ฮ่องกง แต่สำหรับคำวิจารณ์นั้นค่อนข้างเป็นไปในทางลบ เนื่องจากบทภาพยนตร์ค่อนข้างเน้นหนักไปทางดราม่า ทั้ง ๆ ที่เนื้อหาเป็นแอ๊คชั่น อีกทั้งสเปเชี่ยลเอฟเฟ๊กต์ต่าง ๆ ก็ได้ผ่านสายตามาแล้วจากฟงอวิ๋น ขี่พายุทะลุฟ้า จึงไม่อาจสร้างความตื่นตาตื่นใจให้ผู้ชมได้เหมือนเดิม สำหรับในประเทศไทยก็ไม่ประสบความสำเร็จเท่าฟงอวิ๋น ขี่พายุทะลุฟ้า

**อ้างอิง**
  จากสยามโซน

**แหล่งข้อมูลอื่น**
  ข้อมูลและรายละเอียดภาพยนตร์-  ตัวอย่างภาพยนตร์
หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2542
หมวดหมู่:ภาพยนตร์กำลังภายใน
หมวดหมู่:ภาพยนตร์ที่กำกับโดย แอนดริว เลา
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่สร้างจากการ์ตูน
หมาป่าเคราขาว

หมาป่าเคราขาว (ชื่อวิทยาศาสตร์: Chrysocyon brachyurus; Maned wolf) เป็นสัตว์เลี้ยงลูกด้วยนมชนิดหนึ่ง ในวงศ์สุนัข (Canidae) เป็นสิ่งมีชีวิตชนิดเดียวที่อยู่ในสกุล Chrysocyon พบในทวีปอเมริกาใต้ ในประเทศบราซิล, ประเทศปารากวัย และประเทศโบลิเวีย หมาป่าเคราขาวมีลักษณะโดยผิวเผินคล้ายคลึงกับหมาจิ้งจอก แต่มีขนาดใหญ่กว่ามาก โดยสูงถึงสามฟุตนับจากเท้าถึงหัวไหล่ เพราะมีช่วงขาที่ยาวทำให้การมองเห็นได้ดีเมื่อต้องอยู่ในทุ่งหญ้าหรือที่รกชัฏ  มีน้ำหนักประมาณ 20 ถึง 25 กิโลกรัม
ขนลำตัวเป็นสีแดงน้ำตาล โดยมีขนขาและหลังคอเป็นสีดำ ขนปลายหางและใต้ลำคอเป็นสีขาว ขนดำที่หลังคอเป็นขนยาวและตั้งชันได้เวลากลัวหรือต้องการแสดงความก้าวร้าว
หมาป่าเคราขาวมักอาศัยเป็นลำพัง หรือเป็นคู่ ซึ่งต่างจากสัตว์ในวงศ์หมาป่าขนาดใหญ่ชนิดอื่น ๆ ที่มักอยู่เป็นฝูง  หมาป่าเคราขาวล่าสัตว์ขนาดเล็กและขนาดกลางเป็นอาหารในเวลากลางคืน เช่น สัตว์ฟันแทะ, กระต่าย และ นก นอกเหนือจากนี้ หมาป่าเคราขาวกินผลไม้และพืชอีกหลายชนิดไม่แพ้เนื้อสัตว์ หากไม่ได้กินพืช หมาป่าเคราขาวจะเป็นโรคนิ่วได้
หมาป่าเคราขาวที่อาศัยอยู่ในทุ่งหญ้าเซอราโด ของบราซิล มีพฤติกรรมชอบกินผลของโลบิรา (Solanum lycocarpum) มาก และเมื่อกินแล้วจะถ่ายมูลลงบนยอดจอมปลวกเล็ก ๆ ที่ขึ้นในทุ่งหญ้าเซอราโด ซึ่งในมูลนั้นจะมีเมล็ดของโลบิราอยู่ด้วย ซึ่งจะงอกเป็นต้นโลบิราขึ้นมาบนจอมปลวกนั้น เป็นเหตุให้ต้นโลบิราในทุ่งหญ้าเซอราโด มักขึ้นอยู่บนยอดจอมปลวกขนาดเล็ก
ในปัจจุบัน หมาป่าเคราขาวมีจำนวนลดลง เนื่องจากถูกล่าจากมนุษย์ และติดเชื้อโรคจากสุนัขบ้าน หมาป่าเคราขาวเป็นสัตว์ในบัญชีหมายเลข ๒ ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (CITES) โดยห้ามส่งออกหรือนำเข้าโดยปราศจากใบอนุญาต ซึ่งรวมถึงประเทศไทย ตามประกาศกระทรวงทรัพยากรธรรมชาติและสิ่งแวดล้อม

**อ้างอิง**

**อ่านเพิ่มเติม**
  Bandeira de Melo, L. F., M. A. Lima Sábato, E. M. Vaz Magni, R. J. Young, C. M. Coelho (January 2007). "Secret lives of maned wolves (Chrysocyon brachyurus Illiger 1815): as revealed by GPS tracking collars". Journal of Zoology, 271(1). pp. 27–36. 10.1111/j.1469-7998.2006.00176.x.- Garcia, D., Estrela, G. C., Soares, R. T. G., Paulino, D., Jorge, A. T., Rodrigues, M. A., Sasahara, T. H., & Honsho, C. (2020). "A study on the morphoquantitative and cytological characteristics of the bulbar conjunctiva of the maned wolf (Chrysocyon brachyurus; Illiger, 1815)". Anatomia Histologia Embryologia, 1. 10.1111/ahe.12647.- Vergara-Wilson, V., Hidalgo-Hermoso, E., Sanchez, C. R., Abarca, M. J., Navarro, C., Celis-Diez, S., Soto-Guerrero, P., Diaz-Ayala, N., Zordan, M., Cifuentes-Ramos, F., & Cabello-Stom, J. (2021). "Canine Distemper Outbreak by Natural Infection in a Group of Vaccinated Maned Wolves in Captivity". Pathogens, 10(1), 51. 10.3390/pathogens10010051.

**แหล่งข้อมูลอื่น**
 Chrysocyon brachyurus
หมวดหมู่:สัตว์ที่พบในทวีปอเมริกาใต้
หมวดหมู่:สัตว์กินเนื้อไพลสโตซีน
ป่าเคราขาว
กระจอก (พันธุ์แมว)

กระจอก เป็นแมวดำลักษณะคล้ายแมวสิงหเสพย์แต่ลำตัวอ้วนกลมน่ารักกว่า ขนดำเป็นมัน มีสีขาวที่รอบปากเท่านั้นส่วนอื่นๆ คล้ายกัน นัยน์ตาสีเหลือง ใครเลี้ยงไว้จะได้ทรัพย์สินเงินทอง เป็นไพร่จะได้กลายเป็นนาย

**ลักษณะที่เป็นข้อเด่น**
 ลักษณะสีขน ขนสั้น สีดำ มีขนสีขาว รอบจมูก- ลักษณะของส่วนหัว รูปหัวกลมไม่ใหญ่มาก หูใหญ่ ตั้งสูงเด่นบนส่วนหัว- ลักษณะของนัยน์ตา นัยน์ตาสีดอกบวบแรกแย้ม (สีเหลืองอมเขียว)- ลักษณะของหาง หางยาว ปลายแหลมชี้ตรง โคนหางใหญ่และค่อยๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว

**บทกวีที่เกี่ยวข้องกับแมวกระจอก**

**อ้างอิง**
  แมวไทย
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
สิงหเสพย์

ภาพแมวสิงหเสพย์จากสมุดข่อยโบราณ
แมวสิงหเสพย์ หรือ แมวโสงหเสพย แมวชนิดนี้มีขนสีดำทั้งตัว แต่มีสีขาวอยู่บริเวณริมฝีปาก จมูกและรอบคอ นัยน์ตาสีเหลืองทอง ใครเลี้ยงไว้จะทำให้มีสมบัติเพิ่ม

**ลักษณะที่เป็นข้อเด่น**
 ลักษณะสีขน  ขนสั้น สีดำ มีขนสีขาวรอบจมูก และที่คอ- ลักษณะของส่วนหัว  รูปหัวกลมไม่ใหญ่มาก หูใหญ่ ตั้งสูงเด่นบนส่วนหัว- ลักษณะของนัยน์ตา  นัยน์ตาสีดอกบวบแรกแย้ม (สีเหลืองอมเขียว)- ลักษณะของหาง  หางยาว ปลายแหลมชี้ตรง โคนหางใหญ่และค่อยๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว

**บทกวีที่เกี่ยวข้องกับแมวสิงหเสพย์**

**อ้างอิง**
  แมวไทย
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
การเวก (พันธุ์แมว)

ภาพแมวการเวกจากสมุดข่อยโบราณ
แมวการเวก เป็นแมวดำอีกชนิดหนึ่ง แต่ไม่ดำหมดทั้งตัว จะมีแต่ปลายจมูกที่มีแต้มสีขาวเล็กน้อย นัยน์ตาทั้งสองข้างสีเหลืองอำพันสดใส ถ้าได้เลี้ยงจะนำโชคลาภมาให้เจ้าของเปลี่ยนฐานะขึ้นไปเรื่อยๆ

**บทกวีที่เกี่ยวข้องกับแมวการเวก**

**อ้างอิง**
  แมวไทย
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
จตุบท

ภาพแมวจตุบทจากสมุดข่อยโบราณ
แมวจตุบท เป็นแมวสีดำ นอกจากปลายเท้าขึ้นมาจนถึงข้อพับทั้งสี่ข้างเป็นสีขาว นัยน์ตาเป็นสีเหลืองคล้ายดอกโสน ตำราว่าแมวชนิดนี้คนธรรมดาไม่ควรเลี้ยง ควรเลี้ยงเฉพาะราชนิกูล หรือเชื้อพระวงศ์เท่านั้น

**บทกวีที่เกี่ยวข้องกับแมวจตุบท**

**อ้างอิง**
  แมวไทย
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
ทุพลเพศ

ภาพแมวทุพลเพศจากสมุดข่อยโบราณ
แมวทุพลเพศ เป็นแมวร้ายชนิดหนึ่ง มีสีขาวหม่น หางขอด หรือม้วน นัยน์ตาสีแดงเหมือนเลือด ชอบขโมยปลากินในตอนกลางคืน ใครเลี้ยงไว้จะเกิดความเดือดร้อนเป็นประจำ

**บทกวีที่เกี่ยวข้องกับแมวทุพลเพศ**

** อ้างอิง**
  แมวไทย
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
พรรณพยัคฆ์

ภาพแมวพรรณพยัคฆ์จากสมุดข่อยโบราณ
แมวพรรณพยัคฆ์ หรือ แมวลายเสือ มีลักษณะคล้ายเสือ มีขนสีมะกอกเขียว หรือมะกอกแดง หยาบกระด้าง นันย์ตาสีแดงดั่งสีเลือด เสียงร้องโหยหวนเหมือนเสียงผีโป่งร้องตามป่าเขา ชอบหลบซ่อนตามที่มืดในเวลากลางวัน ใน ตำราพรหมชาติ กล่าวไว้ว่าไม่ควรนำมาเลี้ยง เพราะจะทำให้เกิดความเดือดร้อน แต่ในตำราแมวฉบับหนึ่งกล่าวว่าแมวชนิดนี้เป็นแมวมงคลเพราะสามารถปราบนก หนู หรืองู ที่เข้ามาในบ้านได้ดี

**บทกวีที่เกี่ยวข้องกับแมวพรรณพยัคฆ์**

**อ้างอิง**
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
ศาสนาพุทธในเอเชียกลาง

เอเชียกลาง เป็นสถานที่อันเป็นที่ตั้งของประเทศคีร์กีซสถาน ประเทศทาจิกิสถาน ประเทศอุซเบกิสถาน ประเทศเติร์กเมนิสถาน และทางตอนใต้ของประเทศคาซัคสถาน นอกจากนี้ยังรวมไปถึงเขตปกครองตนเองทิเบต เขตปกครองตนเองซินเจียงอุยกูร์ ของสาธารณรัฐประชาชนจีน บางส่วนของประเทศมองโกเลีย และไซบีเรียตอนใต้ด้วย
ในดินแดนเอเชียกลางนี้เองที่เป็นแหล่งชุมนุมศิลปกรรมวัตถุที่เคารพบูชาในพุทธศาสนา โดยในอดีตได้เคยเป็นศูนย์กลาง และเส้นทางเผยแผ่พุทธศาสนามาหลายศตวรรษ โดยประเทศจีนเองก็ได้รับพุทธศาสนาจากอินเดียโดยผ่านมาจากเส้นทางนี้ นอกจากนี้เอเชียกลางยังเป็นศูนย์กลางทางการค้าที่สำคัญระหว่างจีน อินเดีย และประเทศต่าง ๆ ในแถบยุโรป จนเกิดตำนานเส้นทางสายไหม ฉะนั้นเอเชียกลางจึงเป็นศูนย์รวมของวัฒนธรรมอันหลากหลาย โดยมีพุทธสถาน และปูชนียสถานมากมายในอดีต เช่น วัดวาอาราม ถ้ำ สถูป ภาพจิตรกรรม ประติมากรรม คัมภีร์ และเอกสารจดหมายเหตุต่าง ๆ ที่เป็นภาษาบาลี ภาษาสันสกฤต ภาษาขโรษฐี และภาษาจีน เป็นต้น

**ประวัติ**
พระพุทธศาสนาเข้ามาสู่เอเชียกลางในพุทธศตวรรษที่ 2 โดยพระธรรมทูตสายพระมัชฌันติกเถระ และสายพระธรรมรักขิตเถระ ได้มาเผยแพร่ที่นี่ด้วย แต่ก็ไม่มีหลักฐานชัดเจน ศูนย์กลางของพระพุทธศาสนาในเอเชียกลาง คือ เมืองกุชา หรือ กุฉิ ต่อมาในพุทธศตวรรษที่ 7 พุทธศาสนาก็ได้ตั้งมั่นในเอเชียกลางบนทางสายไหม ทำให้เมือง เช่น โขตาน (ปัจจุบันคือ โฮตาน) กุชา และตูร์ฟาน (บ้างว่า เตอร์ฟาน) เป็นศูนย์กลางวัฒนธรรมที่เจริญรุ่งเรือง

**จดหมายเหตุหลวงจีนฟาเหียน**
หลวงจีนฟาเหียน ได้จาริกผ่านมาในพุทธศตวรรษที่ 9 กล่าวว่า "ยุติน เป็นเมืองที่มีความสงบ และมั่งคั่ง ชาวเมืองสดชื่น แจ่มใสกันถ้วนหน้า เนื่องจากนับถือพระพุทธศาสนา มีการเล่นดนตรีอย่างสนุกสนาน มีพระสงฆ์มหายานหลายหมื่นรูปรับภัตตาหารจากโรงทาน อาคารบ้านเรือนของชาวบ้านหนาแน่นเหมือนดาวในท้องฟ้า หน้าประตูมีจะมีพระสถูปองค์เล็ก ภายในวัดจะมีที่พักสำหรับพระอาคันตุกะ"
นอกจากนี้ยังมีพระสงฆ์นิกายสรวาทสติวาทินเจริญรุ่งเรืองเคียงคู่มหายาน เพราะมีการค้นพบโบราณวัตถุหาค่ามิได้ เช่น คัมภีร์หาค่ามิได้จำนวนมาก คัมภีร์วิชาการอินเดีย และเป็นภาษาท้องถิ่นแล้ว พร้อมกันนั้นก็พบพระพุทธรูป ศิลปะกรีก-โรมัน และจีนผสมกัน

**พระกุมารชีวะ**
ในพุทธศตวรรษที่ 9 นี้ ก็มีพระภิกษุที่มีชื่อเสียงมากที่สุดคือ พระกุมารชีวะ (หรือ กุมารชีพ) ท่านได้ศึกษาวรรณคดีพุทธศาสนาในกัศมีร์เป็นเวลาหลายปี จากนั้นก็กลับมาเป็นผู้มีชื่อเสียงในเมืองกุชา ในยุคนั้นก็เกิดสงครามระหว่างเมืองกุชา และจีน ทางจีนได้จับพระกุมารชีพเป็นเชลย ท่านได้ปฏิบัติศาสนกิจในจีนจนมรณภาพที่นั่น เป็นเวลา 15 ปี ท่านได้สั่งสอนพุทธปรัชญา และแปลคัมภีร์พระพุทธศาสนาเป็นภาษาจีนเป็นอันมาก จนเป็นบุคคลสำคัญท่านหนึ่งในประวัติศาสตร์พุทธศาสนาในประเทศจีน

**ยุคราชวงศ์ถัง**
ในพุทธศตวรรษที่ 11 สมัยราชวงศ์ถัง เอเชียกลางได้กลายเป็นศูนย์กลางเชื่อมต่อกันระหว่างจีน กับอินเดียอีกครั้ง เนื่องจากยุคนี้เอเชียกลางเป็นส่วนหนึ่งของจีน แต่บางช่วงทิเบต ก็มีอำนาจไปปกครองบ้าง เนื่องจากมีการค้นพบเอกสารมีค่า ในถ้ำตุนหวง เป็นจำนวนมากมีอายุในช่วงนี้ ในยุคนี้ชาวอุยกูร์ยังนับถือศาสนามาณีกีอยู่ และเปลี่ยนมานับถือพระพุทธศาสนาในพุทธศตวรรษที่ 14 จากนั้นก็มีการแปลคัมภีร์พุทธศาสนา จากภาษาสันสกฤต และจีน ใหเป็นภาษาอุยกูร์

**ยุคพุทธศาสนาเสื่อม และในปัจจุบัน**
จากนั้นมาในศตวรรษที่ 15 ชาวมุสลิมเติร์กก็ได้มีอิทธิพลเหนือชนกลุ่มเดิม ทำให้พุทธศาสนาเสื่อมเรื่อยมา แต่ในปัจจุบันยังมีผู้นับถือพระพุทธศาสนาอยู่ในกลุ่มชาวมองโกล ชาวจีน และชาวทิเบต อย่างมั่นคง

**ดูเพิ่ม**
พุทธศาสนาในประเทศจีน
*พุทธศาสนาในทิเบต

**อ้างอิง**
หมวดหมู่:ประวัติศาสตร์ศาสนาพุทธ
หมวดหมู่:ประเทศจีน
หมวดหมู่:เอเชียกลาง
ปีศาจ (พันธุ์แมว)

ภาพแมวปีศาจจากสมุดข่อยโบราณ
แมวปีศาจ แมวชนิดนี้มีรูปร่างตัวผอม หนังเหี่ยวยาน หางขอด นัยน์ตาสีแดง เมื่อคลอดลูกออกมามันจะกินลูกตัวเองอย่างโหดเหี้ยม

**บทกวีที่เกี่ยวข้องกับแมวปีศาจ**

**ข้อมูลอ้างอิง**
แมวไทยdate=2009-10-27 
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
หิณโทษ

ภาพแมวหิณโทษจากสมุดข่อยโบราณ
แมวหิณโทษ แมวเพศเมียอีกชนิดที่ไม่ควรเลี้ยง แม้ว่าจะมีลักษณะดี ขนสวยงาม เข้ากับเจ้าของได้ดี แต่มีข้อเสียคือ ยามตั้งท้องครั้งใด ลูกแมวมักจะตายในท้องเสมอ ใครเลี้ยงไว้จะนำภัยพิบัติมาสู่บ้าน

**บทกวีที่เกี่ยวข้องกับแมวหิณโทษ**

**อ้างอิง**
  แมวไทย
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
กอบเพลิง

ภาพแมวกอบเพลิงจากสมุดข่อยโบราณ
แมวกอบเพลิง เป็นแมวที่ชอบอยู่ตามลำพังตามยุ้งข้าว ตามป่า ไม่ค่อยจะพบคน เวลาพบคนมักกระโดดหนี ชอบทำตัวลึกลับ ให้โทษแก่ผู้ที่นำมาเลี้ยง

**บทกวีที่เกี่ยวข้องกับแมวกอบเพลิง**

**อ้างอิง**
  แมวไทย
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
เหน็บเสนียด

ภาพแมวเหน็บเสนียดจากสมุดข่อยโบราณ
แมวเหน็บเสนียด เป็นแมวที่พิการมาตั้งแต่กำเนิด โคนหางเป็นสีด่าง เวลานั่งมักเอาหางซ่อนไว้ใต้ก้นเหมือนค่างในป่า มีนิสัยโหดร้าย เที่ยวไล่กัดแมวตัวอื่นอยู่เสมอ ถ้านำมาเลี้ยงจะทำให้เสื่อมเสียชื่อเสียงวงศ์ตระกูล

**บทกวีที่เกี่ยวข้องกับแมวเหน็บเสนียด**

**อ้างอิง**
  แมวไทย
หมวดหมู่:แมวไทย
หมวดหมู่:พันธุ์แมวที่สูญพันธุ์ไปแล้วของประเทศไทย
คณะรัฐมนตรีไทย คณะที่ 27

คณะรัฐมนตรี คณะที่ 27 ของไทย (21 กันยายน พ.ศ. 2500 - 1 มกราคม พ.ศ. 2501)
นายพจน์ สารสิน เป็นนายกรัฐมนตรี ประกาศพระบรมราชโองการ เมื่อวันที่ 21 กันยายน พ.ศ. 2500
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ
พลเอก สุทธิ์ สุทธิสารรณกร ประธานสภาผู้แทนราษฎร เป็นผู้ลงนามรับสนองพระบรมราชโองการ

**รายชื่อคณะรัฐมนตรีคณะที่ 27 ของไทย**
คณะรัฐมนตรีไทย คณะที่ 27
ในวันที่ 23 กันยายน พ.ศ. 2500 มีการแต่งตั้งคณะรัฐมนตรี ดังนี้
# พลเอก ถนอม กิตติขจร เป็นรัฐมนตรีว่าการกระทรวงกลาโหม
# นายพจน์ สารสิน เป็นรัฐมนตรีว่าการกระทรวงการคลัง
# พลตรี พระเจ้าวรวงศ์เธอ กรมหมื่นนราธิปพงศ์ประพันธ์ เป็นรัฐมนตรีว่าการกระทรวงการต่างประเทศ
# นายวิบูลย์ ธรรมบุตร เป็นรัฐมนตรีว่าการกระทรวงเกษตร
# นายสพรั่ง เทพหัสดิน ณ อยุธยา เป็นรัฐมนตรีว่าการกระทรวงคมนาคม
# พลโท ประภาส จารุเสถียร เป็นรัฐมนตรีว่าการกระทรวงมหาดไทย
# พระยาอรรถการีย์นิพนธ์ (สิทธิ จุณณานนท์) เป็นรัฐมนตรีว่าการกระทรวงยุติธรรม
# หม่อมหลวงปิ่น มาลากุล เป็นรัฐมนตรีว่าการกระทรวงศึกษาธิการ
# หม่อมหลวงปิ่น มาลากุล เป็นรัฐมนตรีว่าการกระทรวงวัฒนธรรม
# นายสุกิจ นิมมานเหมินท์ เป็นรัฐมนตรีว่าการกระทรวงเศรษฐการ
# นายวิบูลย์ ธรรมบุตร เป็นรัฐมนตรีว่าการกระทรวงสหกรณ์
# นายเฉลิม พรมมาส เป็นรัฐมนตรีว่าการกระทรวงสาธารณสุข
# พลเอก หลวงสวัสดิ์กลยุทธ (สวัสดิ์ ไกรฤกษ์) เป็นรัฐมนตรีว่าการกระทรวงอุตสาหกรรม
# พลอากาศโท บุญชู จันทรุเบกษา เป็นรัฐมนตรีช่วยว่าการกระทรวงกลาโหม
# พลเรือโท สนอง ธนศักดิ์ เป็นรัฐมนตรีช่วยว่าการกระทรวงกลาโหม
# พลโท เจียม ญาโณทัย เป็นรัฐมนตรีช่วยว่าการกระทรวงการคลัง
# นายวิสูตร อรรถยุกติ เป็นรัฐมนตรีช่วยว่าการกระทรวงการต่างประเทศ
# พลตรี กฤช ปุณณกันต์ เป็นรัฐมนตรีช่วยว่าการกระทรวงเกษตร
# พลตรี พงษ์ ปุณณกันต์ เป็นรัฐมนตรีช่วยว่าการกระทรวงคมนาคม
# พลเรือตรี จรูญ เฉลิมเตียรณ เป็นรัฐมนตรีช่วยว่าการกระทรวงคมนาคม
# พลโท หลวงกัมปนาทแสนยากร (กำปั่น อุตระวณิชย์) เป็นรัฐมนตรีช่วยว่าการกระทรวงมหาดไทย
# นายทวี แรงขำ เป็นรัฐมนตรีช่วยว่าการกระทรวงมหาดไทย
# พลตรี อัมพร จินตกานนท์ เป็นรัฐมนตรีช่วยว่าการกระทรวงยุติธรรม
# พลตรี เผชิญ นิมิบุตร เป็นรัฐมนตรีช่วยว่าการกระทรวงศึกษาธิการ
# พลตรี เผชิญ นิมิบุตร เป็นรัฐมนตรีช่วยว่าการกระทรวงวัฒนธรรม
# พลโท จิตติ นาวีเสถียร เป็นรัฐมนตรีช่วยว่าการกระทรวงเศรษฐการ
# พลตรี ชลอ จารุกลัส เป็นรัฐมนตรีช่วยว่าการกระทรวงสหกรณ์
# นายเจ๊ะอับดุลลาห์ หลังปูเต๊ะ เป็นรัฐมนตรีช่วยว่าการกระทรวงสาธารณสุข
# นายสงวน จันทรสาขา เป็นรัฐมนตรีช่วยว่าการกระทรวงอุตสาหกรรม

**การแถลงนโยบายของคณะรัฐมนตรีคณะที่ 27 ของไทย**
รัฐบาลแถลงนโยบายต่อสภาผู้แทนราษฎร เมื่อวันที่ 24 กันยายน พ.ศ. 2500 และได้รับความไว้วางใจในวันเดียวกัน
นโยบายของรัฐบาลคณะนี้ ปรากฏในหนังสือราชกิจจานุเบกษา พ.ศ. 2500 เล่ม 74 ตอน 83 หน้า 2397

**การปรับคณะรัฐมนตรี**
 วันที่ 26 กันยายน พ.ศ. 2500 มีการเปลี่ยนแปลงรัฐมนตรีดังนี้
# นายพจน์ สารสิน พ้นจากตำแหน่ง รัฐมนตรีว่าการกระทรวงการคลัง
# นายเสริม วินิจฉัยกุล เป็น รัฐมนตรีว่าการกระทรวงการคลัง

**การสิ้นสุดของคณะรัฐมนตรีคณะที่ 27 ของไทย**
คณะรัฐมนตรีคณะนี้สิ้นสุดลง เนื่องจากได้กราบถวายบังคมลาออกทั้งคณะ เมื่อวันที่ 26 ธันวาคม พ.ศ. 2500 เนื่องจากได้ดำเนินการเลือกตั้งทั่วไปเสร็จสิ้นแล้ว

**อ้างอิง**
  คณะรัฐมนตรีคณะที่ 27 จากสำนักเลขาธิการคณะรัฐมนตรี date=2011-06-04 -  ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี date=2012-02-14 
หมวดหมู่:คณะรัฐมนตรีไทย
หมวดหมู่:ประเทศจิบูตี

จ
จ
จ
จ
หมวดหมู่:ประเทศที่ใช้ภาษาฝรั่งเศสเป็นภาษาทางการ
หมวดหมู่:ประเทศที่ใช้ภาษาอาหรับเป็นภาษาทางการ
จ
หมวดหมู่:ประเทศริมฝั่งทะเลแดง
หมวดหมู่:แอฟริกาตะวันออก
จ
วิกิพีเดีย:โลกของสัตว์/ปริศนานานาสัตว์

== ปริศนานานาสัตว์ หัวข้อที่นำเสนอแล้ว**
----
----
----
----
----
----
----
----
----
----
----
----
----
----

หมวดหมู่:วิกิพีเดีย:โลกของสัตว์
แฝดติดกัน

แฝดติดกัน (Conjoined twins) คือ แฝดร่วมไข่ซึ่งมีร่างกายติดกันมาแต่กำเนิด แฝดติดกันมีโอกาสในการเกิดตั้งแต่ 1 ใน 50,000 คน ถึง  1 ใน 200,000 คน โดยพบมากในเอเชียตะวันตกเฉียงใต้และแอฟริกา  ประมาณครึ่งหนึ่งของแฝดติดกันเสียชีวิตตั้งแต่ตอนคลอด และอีกส่วนหนึ่งรอดชีวิตจากการคลอดแต่มีความผิดปกติทางร่างกาย โอกาสรอดชีวิตโดยรวมของแฝดติดกันมีประมาณร้อยละ 25 ประมาณร้อยละ 70 - 75 ของแฝดติดกันเป็นเพศหญิง
มีทฤษฏี 2 ทฤษฎีที่ขัดแย้งกันเกี่ยวกับการเกิดแฝดติดกัน ทฤษฎีที่เก่าแก่และเป็นที่ยอมรับกันมากที่สุดคือ การแบ่งแยกตัว (fission) หมายถึง ไข่ที่ปฏิสนธิแล้วแยกออกจากกันไม่สมบูรณ์ ทฤษฎีที่สอง คือ การหลอมรวม (fusion) หมายถึง ไข่ที่ปฏิสนธิแล้วแยกออกจากกันได้สมบูรณ์ แต่เซลล์ต้นกำเนิด (stem cell) ไปเจอกับเซลล์ต้นกำเนิดที่เหมือนกันในแฝดอีกคนหนึ่ง และหลอมรวมแฝดทั้งสองเข้าด้วยกัน
แฝดติดกันที่มีชื่อเสียงที่สุดน่าจะเป็นแฝดสยามอิน-จัน (พ.ศ. 2354 - 2417) ที่รู้จักกันในชื่อ "แฝดสยาม" (Siamese Twins) อิน-จันมีลำตัวติดกันตั้งแต่หน้าอกและใช้ตับร่วมกัน การผ่าตัดแยกแฝดติดกันแบบอิน-จันสามารถทำได้ค่อนข้างง่ายในปัจจุบัน

**อ้างอิง**

**แหล่งข้อมูลอื่น**
หมวดหมู่:ฝาแฝดติดกัน
ท่าอากาศยานสกลนคร

ท่าอากาศยานสกลนคร หรือ สนามบินกองทัพบกค่ายกฤษณ์สีวะรา หรือ สนามบินบ้านค่าย (Sakon Nakhon Airport) VTUI ตั้งอยู่ที่อำเภอเมืองสกลนคร จังหวัดสกลนคร เป็นท่าอากาศยานในสังกัดกรมท่าอากาศยาน กระทรวงคมนาคม โดยมีอาคารผู้โดยสารเป็นอาคาร 2 ชั้น มีขนาดพื้นที่รวม 5,455 ตารางเมตร สามารถรองรับอากาศยานขนาด แอร์บัส เอ320 หรือ โบอิง 737

**ประวัติ**
ท่าอากาศยานสกลนครเป็นท่าอากาศยานของกองทัพบก เปิดใช้งานเมื่อ พ.ศ. 2515 มีภารกิจหลักเพื่อรับเสด็จเครื่องบินพระที่นั่งและภารกิจทางทหาร จนกระทั่งในปี พ.ศ. 2528 นายพีระ บุญจริง ผู้ว่าราชการจังหวัดสกลนครในขณะนั้น ได้ประสานกรมการบินพาณิชย์ (กรมท่าอากาศยานในปัจจุบัน) และบริษัทเดินอากาศไทย จำกัด ให้เปิดบริการด้านการบินพาณิชย์ โดยได้สร้างอาคารผู้โดยสาร 1 หลัง ภายในค่ายกฤษณ์สีวะรา และให้บริการจนถึงปี พ.ศ. 2537
ต่อมามีผู้ใช้บริการเพิ่มมากขึ้น ทำให้อาคารผู้โดยสารหลังเดิมเกิดความคับแคบ และไม่สามารถต่อเติมอาคารออกไปได้อีก ประกอบกับการเข้า-ออกต้องผ่านทางค่ายกฤษณ์สีวะรา ทำให้มีปัญหาเกี่ยวกับการรักษาความปลอดภัยของทางทหาร กรมการบินพาณิชย์เห็นว่าบริเวณที่ว่างทางทิศตะวันตกของทางวิ่ง ซึ่งอยู่เยื้องกับอาคารผู้โดยสารหลังเดิมปัจจุบัน มีความเหมาะสมที่จะใช้ก่อสร้างอาคารอากาศยานหลังใหม่พร้อมเครื่องอำนวยความสะดวกต่างๆ จึงได้ประสานกับกองทัพบกขอใช้ที่ดิน 158 ไร่เพื่อสร้างอาคารผู้โดยสารหลังใหม่ และแล้วเสร็จในปี พ.ศ. 2539

**อาคารสถานที่**
อาคารผู้โดยสาร ฝั่งลานจอดเครื่องบิน
ภายในอาคารผู้โดยสาร ท่าอากาศยานสกลนคร

**อาคารผู้โดยสาร**
อาคารผู้โดยสารเป็นอาคาร 2 ชั้น มีขนาดพื้นที่รวม 5,455 ตารางเมตร สามารถรองรับผู้โดยสารได้สูงสุด 620 คน/ชั่วโมง โดยมีโครงสร้างคอนกรีตเสริมเหล็ก ก่ออิฐ ฉาบปูน ทาสี เป็นส่วนใหญ่ โดยแต่ละชั้นมีรายละเอียดดังต่อไปนี้- ชั้น 1 มีพื้นที่ห้องขาเข้า 375 ตารางเมตร พื้นที่ห้องขาออก 375 ตารางเมตร โดยมีการตกแต่งสถาปัตยกรรม พร้อมระบบโทรทัศน์ ระบบปรับอากาศ และระบบสายพานลำเลียงสัมภาระ- ชั้น 2 ซึ่งเป็นที่ประดิษฐานพระแก้วมรกตจำลอง ที่ตั้งที่ทำการท่าอากาศยาน ห้องประชุม และที่ทำการสายการบิน โดยมีการตกแต่งทางสถาปัตยกรรม แสดงเอกลักษณ์ ท้องถิ่นศาลาทรงไทยอีสาน
ลานจอดอากาศยานมีขนาดความกว้าง 85 เมตร และมีความยาว 220 เมตร สามารถรองรับอากาศยานขนาด แอร์บัส เอ320 หรือ โบอิง 737 ได้สูงสุด 4 ลำ

**ทางวิ่งและทางขับ**
ท่าอากาศยานสกลนครมีทางวิ่ง 1 เส้น กว้าง 45 เมตร พร้อมไหล่ทางวิ่งข้างละ 7.5 เมตร และมีความยาว 2,600 เมตร สามารถรองรับอากาศยานสูงสุดได้คือ โบอิง 737-400 และ แอร์บัส เอ320-200 พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 เมตร และความยาวข้างละ 150 เมตร
มีทางขับจำนวน 1 เส้น ขนาดความกว้าง 23 เมตร และความยาวเส้นละ 157 เมตร และกำลังก่อสร้างทางขับเพิ่มอีก 1 เส้น ขนาดความกว้าง 23 เมตรเช่นกัน

**รายชื่อสายการบิน**

**รายชื่อสายการบินที่ให้บริการ**
ไฟล์:Nok Air ATR ATR-72-201 Prasertwit-4.jpg|thumb|right|เครื่องบินนกแอร์กำลังเลี้ยวเข้าลานจอดเครื่องบินที่ท่าอากาศยานสกลนคร

**รายชื่อสายการบินที่เคยให้บริการ**

**สถิติ**

**ข้อมูลสถิติการขนส่งทางอากาศ**

**การเดินทางสู่ท่าอากาศยาน**
ท่าอากาศยานสกลนครสามารถเข้าได้ผ่านทางหลวงหมายเลข 22 โดยตั้งอยู่เข้าไป 2 กิโลเมตร ลานจอดรถยนต์หน้าอาคารผู้โดยสารสามารถจุรถได้ 150 คัน และลานจอดรถยนต์เสริมสามารถจอดรถยนต์ได้ประมาณ 40 คัน

**ดูเพิ่ม**
 ท่าอากาศยานในประเทศไทย

**อ้างอิง**
สกลนคร
สกลนคร
หมวดหมู่:โครงสร้างพื้นฐานด้านการขนส่งในจังหวัดสกลนคร
หมวดหมู่:สิ่งก่อสร้างในอำเภอเมืองสกลนคร
กรันปาราดีโซ

กรันปาราดีโซ (Gran Paradiso) อาจหมายถึง- ยอดเขากรันปาราดีโซ - ในประเทศอิตาลี- อุทยานแห่งชาติกรันปาราดีโซ - ในประเทศอิตาลี
อนุรักษนิยม

อนุรักษนิยม หรือ คติอนุรักษ์ (conservatism), โดยทั่วไปหมายถึงปรัชญาทางการเมืองที่ส่งเสริมสถาบันทางสังคมที่มีมาแต่เดิมในบริบทวัฒนธรรมและอารยธรรม แก่นศูนย์กลางของอนุรักษนิยมประกอบด้วยประเพณี สังคมสิ่งมีชีวิต (organic society) ลำดับชั้น อำนาจและกรรมสิทธิ์ในทรัพย์สินp=68 นักอนุรักษนิยมมุ่งธำรงสถาบันอย่างศาสนา การปกครองแบบรัฐสภา กรรมสิทธิ์ในทรัพย์สิน โดยมีเป้าหมายที่เน้นเสถียรภาพและการดำเนินไปของสังคม สำหรับคำว่า พวกปฏิกิริยา (reactionary) หมายความถึง อนุรักษนิยมที่คัดค้านสมัยใหม่นิยมและมุ่งหวนกลับสู่ "วิถีทางสืบเดิม"
แนวอนุรักษนิยมทางการเมืองสมัยใหม่เริ่มต้นขึ้นในปลายคริสต์ศตวรรษที่ 18 ซึ่งเป็นปฏิกิริยาตอบสนองต่อการปฏิวัติฝรั่งเศสและการปฏิวัติอุตสาหกรรม อันนำไปสู่การเปลี่ยนแปลงทางเศรษฐกิจ สังคม และการเมือง พรรคการเมืองที่มีแนวคิดอนุรักษนิยมจัดเป็นพรรคอนุรักษนิยม

**อ้างอิง**
หมวดหมู่:ปรัชญาการเมือง

ลัทธิอนุรักษนิยม
สหภาพแห่งชาติกะเหรี่ยง

สหภาพแห่งชาติกะเหรี่ยง หรือ กะเหรี่ยงเคเอ็นยู (The Karen National Union: KNU; ကရင် အမျိုးသား အစည်းအရုံး) คือ กลุ่มติดอาวุธชาวกะเหรี่ยงในพม่าที่ทำการสู้รบกับรัฐบาลพม่าตามแนวชายแดนไทย ในบริเวณอาณาเขตของพื้นที่ที่เรียกเป็นภาษากะเหรี่ยงว่า "กอซูเล" (Kawthoolei) ฝ่ายเคเอ็นยูได้สู้รบกับพม่ามานานเกินกึ่งศตวรรษมาแล้ว นับตั้งแต่ พ.ศ. 2491 โดยร่วมกับกองกำลังย่อยที่มีชื่อว่า กะเหรี่ยงเคเอ็นแอลเอ (Karen National Liberation Army - KNLA)
สหภาพแห่งชาติกะเหรี่ยงอยู่ภายใต้การปกครองของนายพลโบเมียะมานานกว่า 30 ปีซึ่งได้ตั้งตนเป็นประธานาธิบดีมาตั้งแต่ พ.ศ. 2519 - พ.ศ. 2543 (นายพลโบเมียะถึงแก่กรรมเมื่อวันที่ 24 ธันวาคม พ.ศ. 2549 ในโรงพยาบาลในประเทศไทย) สหภาพแห่งชาติกะเหรี่ยงสามารถเลี้ยงตนเองโดยการควบคุมตลาดมืดที่ทำการค้าชายแดนกับประเทศไทย 
หลังจากการลุกฮือต่อต้านเผด็จการของประชาชนชาวพม่าที่เรียกว่า "เหตุการณ์ 8888 ทมิฬ" ซึ่งเกิดขึ้นเมื่อวันที่ 8 สิงหาคม พ.ศ. 2531 และได้ล้มเหลวยุติลงด้วยการปราบปรามอย่างรุนแรงของรัฐบาลเมื่อเดือนกันยายนปีเดียวกัน หลังเหตุการณ์นี้ รัฐบาลพม่าได้หันไปขอความช่วยเหลือจากจีน มีการให้สัมปทานทางการค้าหลายอย่างแก่จีนเพื่อแลกเปลี่ยนกับอาวุธจำนวนมากทำให้กองทัพพม่ามีขนาดใหญ่และเข้มแข็งจากเดิมเป็นอันมาก และในช่วงนี้รัฐบาลพม่าก็ได้เริ่มเปิดการเจรจากับสหภาพแห่งชาติกะเหรี่ยงที่ต่อสู้กับรัฐบาลและเปิดโอกาสให้มีการเจรจาเพื่อให้เข้ามาร่วมมือกับรัฐบาลหรือมิเช่นนั้นจะต้องถูกทำลายลงทั้งหมด แต่ฝ่ายกะเหรี่ยงไม่ยอม
กองกำลังของสหภาพแห่งชาติกะเหรี่ยงอ่อนแอลงมากจากการปราบปรามของฝ่ายรัฐบาลและได้เสียกองบัญชาการที่ "มาเนอพลอ" ใกล้กับชายแดนไทยเมื่อ พ.ศ. 2537 รวมทั้งการยอมเข้าร่วมมือกับรัฐบาลกองกำลังย่อยส่วนหนึ่งของกะเหรี่ยงเคเอ็นแอลเอที่เป็นกะเหรี่ยงฝ่ายนับถือพุทธที่เรียกตนเองว่า กองกำลังกะเหรี่ยงประชาธิปไตยฝ่ายพุทธ (Democratic Karen Buddhist Army - DKBA) กองกำลังกลุ่มนี้ได้รับมอบอาณาเขตพื้นที่ส่วนหนึ่งให้ปกครองตนเองเป็นการแลกเปลี่ยนที่ยอมร่วมมือกับรัฐบาล กองกำลังกระเหรียงพุทธนี้เองที่มีส่วนสำคัญช่วยรัฐบาลทหารพม่ายึดกองบัญชาการเคเอ็นยูที่มาเนอพลอได้ เหตุผลที่กะเหรี่ยงกลุ่มนี้อ้างในการเข้ากับฝ่ายรัฐบาลคือการถูกเอาเปรียบ เหลื่อมล้ำและไม่ได้รับความเป็นธรรมจากกะเหรี่ยงฝ่ายเคเอ็นยูซึ่งนับถือศาสนาคริสต์
สหภาพแห่งชาติกะเหรี่ยงกับกะเหรี่ยงเคเอ็นแอลเอยังคงร่วมกันต่อสู้กับรัฐบาลพม่าต่อไป โดยจัดตั้งกองกำลังเป็นหน่วยทหารกองโจรขนาดเล็กหลบซ่อนอยู่ตามแนวชายแดนไทยโดยใช้วิธีตั้งค่ายแบบชั่วคราวที่เคลื่อนย้ายหนีได้สะดวก มีการประทะกันประปรายโดยตลอดมาจนถึงปัจจุบัน แม้กองทัพฝ่ายรัฐบาลจะมีขีดความสามารถที่จะกวาดล้างกองกำลังกะเหรี่ยงได้เป็นผลสำเร็จ แต่ก็จะเสียกำลัง ยุทธโปกรณ์และงบประมาณไปมาก ซึ่งอาจทำให้กองทัพพม่าโดยรวมอ่อนแอลง ฝ่ายรัฐบาลทหารพม่าจึงยังคงปล่อยให้เป็นเช่นนี้ไปก่อน
การสู้รบของชาวกะเหรี่ยงนับเป็นการสู้รบเพื่ออิสรภาพที่ยาวนานที่สุดในโลก คือนานมากถึง 59 ปี

**ดูเพิ่ม**
 กลุ่มชาติพันธุ์กะเหรี่ยง- รัฐกะเหรี่ยง

**อ้างอิง**
หมวดหมู่:ขบวนการแบ่งแยกดินแดนกะเหรี่ยง
หมวดหมู่:การเมืองพม่า
หมวดหมู่:ชาวกะเหรี่ยง
คอนติเนนตัลแอร์ไลน์

คอนติเนนตัลแอร์ไลน์ (Continental Airlines) เป็นอดีตสายการบินสัญชาติสหรัฐ ที่มีฐานการบินหลักที่ท่าอากาศยานจอร์จบุชอินเตอร์คอนติเนนตัลในฮิวสตัน คอนติเนนตัลขนาดใหญ่เป็นอันดับ 4 ของสหรัฐอเมริกา มีสำนักงานใหญ่อยู่ที่เมืองฮิวสตัน รัฐเท็กซัส ให้บริการในยุโรป, ลาตินอเมริกา, เอเชียแปซิฟิก และอเมริกาเหนือ ต่อมาบริษัทยูเอแอลคอร์เพอร์เรชั่น ซึ่งเป็นบริษัทแม่ของยูไนเต็ดแอร์ไลน์ ได้เข้าถือหุ้นของสายการบินในเดือนตุลาคม ปี 2010 คอนติเนนตัลแอร์ไลน์ก็ได้ผนวกเข้ากับยูไนเต็ดแอร์ไลน์ในวันที่ 3 มีนาคม ค.ศ. 2012
คอนติเนนตัลเข้าร่วมพันธมิตรสายการบินสกายทีม เมื่อเดือนกันยายน พ.ศ. 2547 และได้ออกจากเครือข่ายมาเมื่อวันที่ 24 ตุลาคม ค.ศ. 2009 ก่อนที่จะได้เข้าร่วมสตาร์อัลไลแอนซ์ในวันที่ 27 ตุลาคม ค.ศ. 2009

**ประวัติ**

**กิจการองค์กร**

**จุดหมายปลายทาง**
ตอนติเนนตัลแอร์ไลน์ให้บริการเที่ยวบินทั่วสหรัฐอเมริกา แคนาดา ละตินอเมริกา ยุโรป และภูมิภาคเอเชียแปซิฟิก เมื่อรวมกับบริษัทในเครือแล้ว บริษัทมีเที่ยวบินขาออกมากกว่า 2,423 เที่ยวต่อวัน

**ข้อตกลงการบินร่วม**
คอนติเนนตัลแอร์ไลน์เคยทำข้อตกลงการบินร่วมกับสายการบินดังต่อไปนี้:colwidth=17em- อาเอโรมาร์- แอร์ฟรานซ์- อาลีตาเลีย- อเมริกาเวสต์แอร์ไลน์- อาเบียงกา- เคปแอร์- โคลแกนแอร์- คอมมิวต์แอร์- โคปาแอร์ไลน์- โคปาแอร์ไลน์โคลอมเบีย- เช็กแอร์ไลน์- เดลตาแอร์ไลน์- อีวีเอแอร์- กัลฟ์สตรีมอินเตอร์เนชันแนลแอร์ไลน์- ฮาวาเอียนแอร์ไลน์- ไอแลนด์แอร์- เคแอลเอ็ม- นอร์ทเวสต์แอร์ไลน์- ซิลเวอร์แอร์เวย์- สแปนแอร์- ตากาแอร์ไลน์- ยูไนเต็ดแอร์ไลน์- ยูเอสแอร์เวย์- แอ็มแทร็ก  (ทางราง) 

**ฝูงบิน**
ไฟล์:UNITED CONTINENTAL AIRLINES Boeing 737-924ER N57439 - 33534 (5082146749).jpg|thumb|โบอิง 737-900อีอาร์ของคอนติเนนตัล
ไฟล์:Continental Airlines Boeing 757-300 Iwelumo.jpg|thumb|โบอิง 757-300 ของคอนติเนนตัล
ไฟล์:Continental Airlines Boeing 767-424-ER N78060 (26524068484).jpg|thumb|โบอิง 767-400อีอาร์ของคอนติเนนตัล
ก่อนเลิกกิจการ คอนติเนนตัลแอร์ไลน์มีเครื่องบินประจำการในฝูงบินดังนี้:
คอนติเนนตัลแอร์ไลน์มีอายุฝูงบินเฉลี่ย 9.5 ปี

**อ้างอิง**

**แหล่งข้อมูลอื่น**
  คอนติเนนตอล แอร์ไลน์ 
หมวดหมู่:สายการบิน
หมวดหมู่:สกายทีม
หมวดหมู่:สตาร์อัลไลแอนซ์
หมวดหมู่:บริษัทที่ก่อตั้งในปี พ.ศ. 2477
หมวดหมู่:สายการบินสัญชาติอเมริกัน
หมวดหมู่:สายการบินที่ก่อตั้งในปี พ.ศ. 2477
พีเตอร์ สไมเกิล

พีเตอร์ บอแลสวัฟ สไมเกิล (Peter Bolesław Schmeichel; เกิดเมื่อวันที่ 18 พฤศจิกายน ค.ศ. 1963) เป็นนักฟุตบอลชาวเดนมาร์กเชื้อสายโปแลนด์ (จากชื่อกลางของเขา) และเป็นผู้รักษาประตูระดับตำนานของสโมสรแมนเชสเตอร์ยูไนเต็ด เนื่องจากเขามีส่วนร่วมในการคว้าทริปเปิลแชมป์ใน ค.ศ. 1999 เขาเคยได้รับการโหวตเป็นผู้รักษาประตูที่ดีที่สุดในโลกเมื่อ ค.ศ. 1992 และ ค.ศ. 1993 และเป็นหนึ่งในผู้เล่นสำคัญของทีมชาติเดนมาร์กชุดคว้าแชมป์ฟุตบอลยูโร 1992 สไมเกิลนั้นเป็นบิดาของแคสเปอร์ สไมเกิลซึ่งเป็นผู้รักษาประตูเช่นเดียวกันของสโมสรเลสเตอร์ซิตีชุดคว้าแชมป์พรีเมียร์ลีก ฤดูกาล 2015–16

**อ้างอิง**

**แหล่งข้อมูลอื่น**
 Peter Schmeichel-  Danish national team profile date=2018-02-12 - 1376384
หมวดหมู่:นักฟุตบอลชาวเดนมาร์ก
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 1998
หมวดหมู่:ผู้รักษาประตูฟุตบอล
หมวดหมู่:ผู้รักษาประตูฟุตบอลที่ทำประตูได้
หมวดหมู่:ฟีฟ่า 100
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เข้าหอเกียรติยศพรีเมียร์ลีก
เครื่องประดับ

ไฟล์:Burberry handbag.jpg|thumb|กระเป๋าแบรนด์เบอร์เบอรี่
เครื่องประดับ เป็นสิ่งของที่ใช้เสริมเติมแต่งร่างกายเพิ่มเติมจากเสื้อผ้าที่สวมใส่ โดยทำให้รูปแบบการแต่งตัวมีลักษณะที่เปลี่ยนไป ถึงแม้ว่าเสื้อผ้าที่สวมใส่จะเป็นชุดเดิม ก็สามารถสร้างความรู้สึกเปลี่ยนไปได้เมื่อทำการเปลี่ยนเครื่องประดับหรืออัญมณี ในเรื่องความเชื่อและศาสนา เครื่องประดับยังคงถูกนำมาใช้ เช่น พระเครื่อง ไม้กางเขน หรือประคำ เป็นต้น เครื่องประดับชนิดต่าง ๆ 

**ประเภท**
เครื่องประดับ สามารถแบ่งออกได้เป็นสองประเภทโดยทั่วไป ได้แก่ เสื้อผ้า และของที่สวมใส่ เช่น กระเป๋า แว่นตา พัด ร่ม กระเป๋าสตางค์ อาจไปรวมถึง เสื้อคลุม รองเท้า รองเท้าบูท เน็กไท คราแวต หมวก เข็มขัด สายรัดถุงน่อง ถุงมือ เครื่องเพชรพลอย นาฬิกา สายสะพาย ผ้าพันคอ ผ้าคลุมไหล่ ถุงเท้า และถุงน่อง

**ดูเพิ่ม**
 สัญลักษณ์แสดงฐานะ

**อ้างอิง**
หมวดหมู่:เครื่องประดับ
หมวดหมู่:แฟชั่น
หมวดหมู่:เครื่องแต่งกาย
แม่แบบ:เหตุการณ์ปัจจุบัน/2550 เมษายน 14

* น้ำป่าไหลหลากที่ น้ำตกไพรสวรรค์ น้ำตกสายรุ้ง และน้ำตกลำปลอก อำเภอย่านตาขาว จังหวัดตรัง หลังจากมีฝนตกหนักบริเวณต้นน้ำในเขตรักษาพันธุ์สัตว์ป่าเขาบรรทัด มีนักท่องเที่ยวเสียชีวิตจำนวนมากเนื่องจากเป็นวันหยุดเทศกาลสงกรานต์ ขณะนี้พบศพแล้ว 28 ศพ
}
แม่แบบ:เหตุการณ์ปัจจุบัน/2550 เมษายน 15

* สำนักส่งเสริมและพิทักษ์ผู้สูงอายุ ระบุประเทศไทยเข้าสู่ยุคประชากรวัยพึ่งพิงสูงกว่าวัยทำงาน และเริ่มมีผู้สูงอายุเกินกว่า 10% ของประชากร  (มติชน)
}
แม่แบบ:เหตุการณ์ปัจจุบัน/2550 เมษายน 16

* เกิดเหตุการณ์ไล่ยิงในมหาวิทยาลัยเวอร์จิเนียเทคในสหรัฐ มีผู้เสียชีวิตอย่างน้อย 33 คน บาดเจ็บ 29 คน ซึ่งเป็นเหตุการณ์รุนแรงในสถานศึกษารุนแรงกว่าการไล่ยิงที่โรงเรียนมัธยมโคลัมไบน์ ในปี พ.ศ. 2542 มีผู้เสียชีวิต 12 คน และ มหาวิทยาลัยเท็กซัส ในปี พ.ศ. 2509 มีผู้เสียชีวิต 13 คน
}
แม่แบบ:เหตุการณ์ปัจจุบัน/2550 เมษายน 17

* กรณีน้ำป่าไหลหลากบริเวณน้ำตกสองแห่งในเขตรักษาพันธุ์สัตว์ป่าเขาบรรทัด เมื่อวันที่ 14 เม.ย. ที่ผ่านมา เจ้าหน้าที่พบศพที่ 38 แล้วซึ่งคาดว่าเป็นศพสุดท้าย ยอดผู้บาดเจ็บ 22 คน ชาวบ้านอยากให้ทางจังหวัดตรังเข้าไปทำพิธีสวดทางศาสนาในพื้นที่น้ำตกทั้งสองแห่ง เพื่อปลุกปลอบใจประชาชน นักท่องเที่ยว และเพื่อเป็นสิริมงคล  (มติชน)
}
อำเภอหนองใหญ่

หนองใหญ่ เป็นอำเภอหนึ่งในจังหวัดชลบุรี เดิมเป็นส่วนหนึ่งของอำเภอบ้านบึง

**ที่ตั้งและอาณาเขต**
อำเภอหนองใหญ่ มีอาณาเขตติดต่อกับพื้นที่การปกครองข้างเคียงดังต่อไปนี้- ทิศเหนือ ติดต่อกับอำเภอบ้านบึงและอำเภอบ่อทอง - ทิศตะวันออก ติดต่อกับอำเภอบ่อทอง- ทิศใต้ ติดต่อกับอำเภอวังจันทร์และอำเภอปลวกแดง (จังหวัดระยอง)- ทิศตะวันตก ติดต่อกับอำเภอศรีราชาและอำเภอบ้านบึง

**ประวัติ**
พื้นที่ของอำเภอหนองใหญ่เดิมเป็นตำบลหนองอิรุณ ตำบลคลองพลู และตำบลคลองกิ่ว อยู่ในเขตการปกครองของอำเภอพนัสนิคม และอำเภอเมืองชลบุรี จังหวัดชลบุรีก่อนที่ต่อมาจะย้ายมาขึ้นการปกครองกับอำเภอบ้านบึง ต่อมาเมื่อวันที่ 2 ธันวาคม พ.ศ. 2518 ได้มีประกาศกระทรวงมหาดไทยให้แยกตำบลหนองใหญ่ ตำบลคลองพลู และตำบลหนองเสือช้าง ออกจากการปกครองของอำเภอบ้านบึง รวมตั้งเป็น กิ่งอำเภอหนองใหญ่ จนกระทั่งเมื่อวันที่ 13 กรกฎาคม พ.ศ. 2524 จึงมีพระราชกฤษฎีกาฯ ยกฐานะขึ้นเป็น อำเภอหนองใหญ่ จนถึงปัจจุบัน- วันที่ 6 สิงหาคม 2517 ตั้งตำบลหนองใหญ่ แยกออกจากตำบลคลองพลู และตำบลหนองอิรุณ ตั้งตำบลหนองเสือช้าง แยกออกจากตำบลหนองอิรุณ ตำบลคลองพลู และตำบลคลองกิ่ว- วันที่ 2 ธันวาคม 2518 แยกพื้นที่ตำบลหนองใหญ่ ตำบลคลองพลู และตำบลหนองเสือช้าง จากอำเภอบ้านบึง มาตั้งเป็น กิ่งอำเภอหนองใหญ่ และให้ขึ้นการปกครองกับอำเภอบ้านบึง- วันที่ 31 พฤษภาคม 2520 จัดตั้งสุขาภิบาลหนองใหญ่ ในท้องที่บางส่วนของตำบลหนองใหญ่- วันที่ 13 กรกฎาคม 2524 ยกฐานะจากกิ่งอำเภอหนองใหญ่ อำเภอบ้านบึง เป็น อำเภอหนองใหญ่- วันที่ 3 สิงหาคม 2525 ตั้งตำบลห้างสูง แยกออกจากตำบลหนองใหญ่ และตำบลหนองเสือช้าง ตั้งตำบลเขาซก แยกออกจากตำบลเขาพลู- วันที่ 25 พฤษภาคม 2542 ยกฐานะจากสุขาภิบาลหนองใหญ่ เป็นเทศบาลตำบลหนองใหญ่ ด้วยผลของกฎหมาย- วันที่ 15 พฤษภาคม 2543 ยุบองค์การบริหารส่วนตำบลหนองใหญ่ รวมกับเทศบาลตำบลหนองใหญ่

**การแบ่งเขตการปกครอง**

**การปกครองส่วนภูมิภาค**
อำเภอหนองใหญ่แบ่งออกเป็น 5 ตำบล 24 หมู่บ้าน ได้แก่

**การปกครองส่วนท้องถิ่น**
ท้องที่อำเภอหนองใหญ่ประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลหนองใหญ่ ครอบคลุมพื้นที่ตำบลหนองใหญ่ทั้งตำบล- องค์การบริหารส่วนตำบลคลองพลู ครอบคลุมพื้นที่ตำบลคลองพลูทั้งตำบล- องค์การบริหารส่วนตำบลหนองเสือช้าง ครอบคลุมพื้นที่ตำบลหนองเสือช้างทั้งตำบล- องค์การบริหารส่วนตำบลห้างสูง ครอบคลุมพื้นที่ตำบลห้างสูงทั้งตำบล- องค์การบริหารส่วนตำบลเขาซก ครอบคลุมพื้นที่ตำบลเขาซกทั้งตำบล

**อ้างอิง**
หนองใหญ่
ชีวอนินทรีย์เคมี

ชีวอนินทรีย์เคมี (Bioinorganic chemistry) เป็นวิชาที่ศึกษาเกี่ยวกับโลหะในระบบสิ่งมีชีวิต โดยพยายามอธิบาย 
- ความจำเป็นของโลหะต่อสิ่งมีชีวิต ซึ่งสามารถพิจารณาได้จากระบบของสิ่งมีชีวิตไม่สามารถทำงานได้อย่างปกติเมื่อปราศจากโลหะชนิดนั้นแต่สิ่งมีชีวิตสามารถกลับมาทำงานได้อย่างปกติเมื่อโลหะชนิดนั้นถูกเติมเข้าไป และ การทำงานของระบบสิ่งมีชีวิตเกี่ยวข้องกับโลหะชนิดนั้น
- ความจำเพาะต่อชนิดของโลหะและสภาวะไอออนของโลหะ 
- การจัดเรียงตัวของลิแกนด์ (Ligand)
หมวดหมู่:ชีวเคมี
หมวดหมู่:เคมี
เดลตาคอนเน็กชัน

เดลตาคอนเน็กชัน (Delta Connection) เป็นชื่อที่ให้สายการบินท้องถิ่นใช้เพื่อให้บริการในเส้นทางระหว่างท่าอากาศยานหลักกับท่าอากาศยานชุมชน เป็นการเสริมเครือข่ายของเดลตาแอร์ไลน์ให้แข็งเกร่งยิ่งขึ้น
นอกจากนี้เดลตาแอร์ไลน์ ยังมีโรงเรียนฝึกสอนการบิน สถาบันเดลตาคอนเน็กชัน (Delta Connection Academy) ตั้งอยู่บริเวณท่าอากาศยานนานาชาติออร์แลนโดซานฟอร์ด ในเมืองซานฟอร์ด รัฐฟลอริดา เพื่อฝึกนักบินป้อนให้กับเดลตาแอร์ไลน์ เป็นหลัก และป้อนให้กับสายการบินอื่นๆอีกกว่า 30 สายการบินทั่วโลก

**ผู้ให้บริการ**

**ผู้ให้บริการปัจจุบัน**
เดลตาคอนเน็กชันมีการให้บริการโดยหลายสายการบิน ดังนี้- เอนเดฟเวอร์แอร์- รีพับบลิคแอร์เวย์- สกายเวสต์แอร์ไลน์

**ผู้ให้บริการในอดีต**
 คอมแอร์ - ชัตเทิลอเมริกา- โชโตโกวแอร์ไลน์- บิกสกายแอร์ไลน์- ฟรีดอมแอร์ไลน์- แอตแลนติกเซาเวสต์แอร์ไลน์

**ฝูงบิน**

**ฝูงบินปัจจุบัน**
ณ เดือนมีนาคม ค.ศ. 2024 เดลตาคอนเน็กชันมีเครื่องบินประจำการในฝูงบินดังนี้:
เดลตาคอนเน็กชันมีอายุฝูงบินเฉลี่ย 12.3 ปี

**ดูเพิ่ม**
 เดลตาแอร์ไลน์

**อ้างอิง**

**แหล่งข้อมูลอื่น**
  เดลต้า แอร์ไลน์ -  สกายเวสต์ date=2007-04-08  -  สถาบันเดลต้าคอนเนคชั่น date=2021-05-12  
หมวดหมู่:สายการบินสัญชาติอเมริกัน
หมวดหมู่:สายการบินที่ก่อตั้งในปี พ.ศ. 2527
หมวดหมู่:สกายทีม
โรมา

โรมา อาจหมายถึง- โรม เมืองหลวงประเทศอิตาลี ซึ่งในภาษาอิตาลีเรียกว่า โรมา (Roma)- สโมสรฟุตบอลโรมา (Associazione Sportiva Roma) สโมสรฟุตบอลในเมืองโรม
หมวดหมู่:เอ็กซีคิวชั่นแนล

หมวดหมู่:การ์ตูนไทย
หมวดหมู่:หนังสือการ์ตูนไทย
หมวดหมู่:ผลงานของ ภานุวัฒน์ วัฒนนุกูล
หนูหิ่น

หนูหิ่น อาจหมายถึง- หนูหิ่น อินเตอร์ - การ์ตูนไทย ผลงานของ "ผดุง ไกรศรี" หรือ "เอ๊าะ"- หนูหิ่น เดอะมูฟวี่ - ภาพยนตร์ไทย สร้างมาจากการ์ตูนไทยเรื่อง "หนูหิ่น อินเตอร์"- ตัวละครในหนูหิ่น อินเตอร์ - ตัวละครการ์ตูนจากการ์ตูนเรื่อง "หนูหิ่น อินเตอร์"
กบฏท้าวศรีสุดาจัน

ใบปิดภาพยนตร์
กบฏท้าวศรีสุดาจัน (The King Maker)  เป็นภาพยนตร์ไทยอิงประวัติศาสตร์ สร้างและเผยแพร่ในปี พ.ศ. 2548 นำแสดงโดย ยศวดี หัสดีวิจิตร, แกรี่ สเตรจช์, สิรินยา เบอร์บริดจ์, จอห์น รีทส์ เดวี่ส์, พุฒิชัย อมาตยกุล, นิรุตต์ ศิริจรรยา, ดอม เหตระกูล, โอลิเวอร์ พูพาร์ท, ชาลี ไตรรัตน์ กำกับโดย เล็ก กิติพราภรณ์

**เนื้อเรื่องย่อ**
เฟอร์นานโด้ เดอ กาม่า (แกรี่ สเตรจช์) ทหารหนุ่มชาวโปรตุเกสเรือแตกกลางพายุ ร่างของเขาได้ถูกซัดมาติดที่ชายหาดแห่งหนึ่ง และถูกจับขายเป็นทาส แต่ได้มาเรีย (สิรินยา เบอร์บริดจ์) หญิงชาวโปรตุเกสเช่นกันที่อาศัยอยู่ ณ เมืองสาครบุรี ได้ช่วยไว้ จากนั้นทั้งคู่จึงได้สนิทสนมกันมากขึ้น
ฟิลลิปป์ (จอห์น รีทส์ เดวี่ส์) พ่อของมาเรีย เป็นทหารรับจ้างในองค์เหนือหัว (นิรุตต์ ศิริจรรยา) กษัตริย์แห่งกรุงศรีอยุธยา ซึ่งในขณะนั้นกำลังมีสงครามกับอาณาจักรล้านนา เฟอร์นานโด้ก็ได้ติดตามไปรบในสงครามครั้งนั้นด้วย และได้กลายเป็นองครักษ์ขององค์เหนือหัว พร้อมกับทอง (ดอม เหตระกูล) ชาวนาชาวไทย ขณะเดียวกันในพระนคร ท้าวศรีสุดาจันทร์ (ยศวดี หัสดีวิจิตร) มเหสีขององค์เหนือหัว ได้ลักลอบเป็นชู้กับพัน (พุฒิชัย อมาตยกุล) มหาดเล็กรับใช้ในวัง ทั้งคู่วางแผนสังหารองค์เหนือหัวและสมเด็จพระยอดฟ้า (ชาลี ไตรรัตน์) ลูกชายของตน เพื่อที่ทั้งคู่จะได้ขึ้นครองแผ่นดินเสียเอง
ส่วนสาเหตุของเฟอร์นานโด้ที่ต้องเดินทางมาที่สาครบุรี เพื่อตามล้างแค้นบุคคลที่ฆ่าล้างตระกูลของตน ซึ่งก็คือ ฟิลลิปป์ เมื่อได้ล้างแค้นแล้ว องค์เหนือหัวก็ถูกลอบปลงประชนม์ เฟอร์นานโด้และทองสืบทราบว่า ต้นเหตุก็คือ ท้าวศรีสุดาจันทร์และพัน ทั้งคู่พยายามกบฏแต่ไม่สำเร็จ ถูกจับได้และถูกบังคับให้ต่อสู้กันเอง ถ้าไม่ทำครอบครัวและคนรักของทั้งคู่จะถูกประหาร แต่ในระหว่างนั้น เจ้าฟ้าชัยรัตน์ (โอลิเวอร์ พูพาร์ท) อนุชาขององค์เหนือหัวก็ได้ยกกำลังเข้ายึดอำนาจ และได้ประหารชีวิตท้าวศรีสุดาจันทร์และเสียบศีรษะประจานไว้ที่หน้าประตูเมือง

**คำวิจารณ์**
กบฏท้าวศรีสุดาจัน เป็นภาพยนตร์ที่ไม่ได้ฉายในโรงภาพยนตร์แต่ออกเป็นวีซีดี เป็นภาพยนตร์ที่ทางไทยกับสหรัฐอเมริการ่วมมือกันสร้าง ดังจะเห็นได้จากมีดาราไทยและดาราฮอลลีวู้ดร่วมแสดงด้วยกัน เป็นภาพยนตร์ที่พูดเป็นภาษาอังกฤษทั้งเรื่อง เนื้อเรื่องอิงประวัติศาสตร์ที่เกิดขึ้นในอดีต แต่ได้รับคำวิพากษ์วิจารณ์ในแง่ลบมาตั้งแต่เริ่มสร้าง ตั้งแต่ชื่อของภาพยนตร์ ซึ่งตอนแรกผู้สร้างจะใช้ชื่อว่า "กษัตริย์ผลัดแผ่นดิน" เพื่อให้สอดคล้องกับชื่อภาษาอังกฤษ แต่ถูกติงว่าไม่เหมาะสมจึงเปลี่ยนมาเป็น กบฏท้าวศรีสุดาจัน แทน กระนั้น เนื้อเรื่องก็ยังสร้างได้ผิดเพี้ยนจากประวัติศาสตร์หลายประการ มีหลายฉากที่เกินความเป็นจริง อีกทั้งชื่อตัวละครก็ยังผิดเพี้ยนไปจากความเป็นจริงอีกด้วย จึงได้รับคะแนนเพียง 3.6 ดาว จากทั้งหมด 10 ดาว จากเว็บไซต์ IMDb

**อ้างอิง**

**แหล่งข้อมูลอื่น**
title=กบฏท้าวศรีสุดาจัน (2005)
*The King Maker
หมวดหมู่:ภาพยนตร์ไทย
หมวดหมู่:หนังแผ่น
หมวดหมู่:ภาพยนตร์ที่มีเนื้อหาเกี่ยวกับกรุงศรีอยุธยา
หมวดหมู่:ภาพยนตร์ไทยที่ออกฉายในปี พ.ศ. 2548
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ประวัติศาสตร์ไทย
หมวดหมู่:ภาพยนตร์ชีวิตไทย
ปานตะวันและปานวาด ธิเย็นใจ

ปานตะวัน ธิเย็นใจ และปานวาด ธิเย็นใจ (เกิดเมื่อวันที่ 17 มิถุนายน พ.ศ. 2549) เป็น ฝาแฝดติดกันที่มีหัวใจและตับติดกัน รอดชีวิตทั้งคู่เป็นครั้งแรกของโลก เมื่อวันที่ 20 กุมภาพันธ์ พ.ศ. 2550 โดย ทีมคณะแพทยศาสตร์ศิริราชพยาบาล ซึ่งแถลงข่าวไปเมื่อวันที่ 5 เมษายน พ.ศ. 2550

**ประวัติ**
ปานตะวัน ธิเย็นใจ และปานวาด ธิเย็นใจ เกิดเมื่อวันที่ 17 มิถุนายน พ.ศ. 2549 เวลา 18.37 น. เป็นบุตรสาวของอุษา ธิเย็นใจ และถาวร วิบุลกุล  โดยการผ่าคลอดเมื่ออายุครรภ์ได้ 36 สัปดาห์ ทั้งคู่มีน้ำหนักแรกคลอดรวมกัน 3,570 กรัม มีลำตัวด้านหน้าติดกันตั้งแต่บริเวณทรวงอกลงมาถึงผนังหน้าท้อง จากการตรวจร่างกาย พบว่าเด็กมีบริเวณที่ติดกัน ขนาด 17 x 8 ซ.ม. เมื่อทำการตรวจด้วยคลื่นเสียงความถี่สูง และการตรวจด้วยคลื่นแม่เหล็กไฟฟ้ากำลังสูง พบว่า ทารกมีอวัยวะภายในที่ติดกัน 2 ส่วน คือ มีตับติดกันเป็นบริเวณกว้าง รวมทั้งมีหัวใจเชื่อมต่อกันด้วย โดยหัวใจห้องบนขวาของปานตะวัน เชื่อมกับหัวใจห้องบนซ้ายของปานวาด และมีเลือดจากปานตะวันไหลผ่านมายังปานวาดตลอดเวลา

**ความสำเร็จในการผ่าแยก**
เมื่อวันที่ 5 เมษายน พ.ศ. 2550 เวลา 10.00 น. ศ.คลินิก คณะแพทยศาสตร์ศิริราชพยาบาลได้จัดงานแถลงข่าว “ศิริราชประสบความสำเร็จผ่าตัดแยกแฝดสยามที่มีหัวใจและตับติดกัน รอดชีวิตทั้งคู่เป็นครั้งแรกของโลก” โดยมี นพ.ปิยะสกล สกลสัตยาทร รัฐมนตรีว่าการกระทรวงสาธารณสุข คณบดีคณะแพทยศาสตร์ศิริราชพยาบาล ในขณะนั้น เป็นประธาน, ศ.พญ.อังกาบ ปราการรัตน์ (หัวหน้าภาควิชาวิสัญญีวิทยา), รศ.นพ.สมชาย ศรียศชาติ (ศัลย แพทย์หัวใจ), ผศ.นพ.มนตรี กิจมณี (ศัลยแพทย์ตกแต่ง) และ ผศ.นพ.มงคล เลาหเพ็ญแสง (หัวหน้าสาขาวิชากุมารศัลยแพทย์) ร่วมกันแถลงข่าว
หลังจากผ่าแยกเด็กทั้งสอง 2 คนได้ร่างกายที่แยกจากกัน 7 สัปดาห์หลังผ่าตัด ทารกทั้งคู่แข็งแรงดี ปานตะวันมีน้ำหนักตัว 5,735 กรัม ส่วนปานวาดหนัก 4,900 กรัม

**อ้างอิง**

**ดูเพิ่ม**
 ฝาแฝดติดกัน- ศิริราชพยาบาล- คณะแพทยศาสตร์ศิริราชพยาบาล- อิน-จัน

**แหล่งข้อมูลอื่น**
  ครั้งแรกของโลก ศิริราชผ่าแยกแฝดสยามที่มีหัวใจ ตับติดกันได้สำเร็จ date=2007-05-02  - หน้าข่าวอย่างเป็นทางการจากคณะแพทย์ศิริราชพยาบาล
หมวดหมู่:ฝาแฝดติดกัน
เสกสรรค์ ขวัญอ่างทอง

เสกสรรค์  ขวัญอ่างทองเป็นนักร้องลูกทุ่งชายสมัยกลาง มีแนวการร้องอยู่ในกลุ่มนักร้องดังอย่าง  เมืองมนต์ สมบัติเจริญ , สร้อยเพชร พรสุพรรณ , ประกายเพชร สรหงส์

**ประวัติ**
เสกสรรค์  ขวัญอ่างทอง มีชื่อจริงว่า อาบ (นามสกุลยังไม่พบข้อมูล) ภูมิลำเนา  เป็นคนบ้านวังพง อำเภอทัพทัน จังหวัดอุทัยธานี เป็นคนบ้านเดียวกับ แวว อาภัสรา นักร้องดังวงพร พรนารายณ์ เรียนหนังสือจบการศึกษาภาคบังคับจากบ้านเกิด   แล้วไปได้แฟนเป็นคนบ้านอิฐ อำเภอเมือง จังหวัดอ่างทอง  

**เข้าสู่วงการ**
เริ่มร้องเพลงครั้งแรกโดยไปสมัครเชียร์รำวง กับคณะ " เดือนเพ็ญ ลูกอ่างทอง " ซึ่งเป็นวงพี่ชายภาวนา ชบาไพร  เจ้าของเพลงดัง  " ดัชนีขอลา " ต่อมาลูกศิษย์คนสำคัญของ ครูสุรพล สมบัติเจริญ นำมาปลุกปั้น และตั้งวงดนตรีให้  เขาทำวงอยู่ราว  3  ปีกว่า  เกิดปัญหาบางประการ  จึงยุบวงในที่สุด 
ชื่อ" เสกสรรค์ ขวัญอ่างทอง " มนต์ เมืองทอง อดีตนักร้องประจำวงดนตรีสุรพล สมบัติเจริญ ซึ่งเป็นพี่ชายคุณภาวนาเป็นคนตั้ง  เขาร้องเพลงบันทึกแผ่นเสียงเพลงแรก คือเพลง  หนุ่มท้องนา  งานประพันธ์ของครูจิ๋ว พิจิตร  เมื่อ  พ.ศ. 2516 เพลงที่บันทึกเสียงตามมา  อาทิ  ลูกเสือชาวบ้าน , ลูกเสือร้องไห้ , ฝากแฟนไว้ด้วย , สวยกว่าเก่า , ควายไม่มีเขา     เพลงส่วนใหญ่ของเสกสรรค์  จะถูกโฉลกกับงานประพันธ์ของ ครูสันต์  ปานสี  อดีตข้าราชการครูของจังหวัดอ่างทอง

**ผลงานเพลงดัง**
 หนุ่มท้องนา- ลูกเสือชาวบ้าน - ลูกเสือร้องไห้  - ฝากแฟนไว้ด้วย  - สวยกว่าเก่า- ควายไม่มีเขา   

**ปัจจุบัน**
เสียชีวิตแล้ว   ด้วยโรคอัมพฤกษ์  ที่บ้านอิฐ  อ.เมือง  จ.อ่างทอง   ปี  2547
หมวดหมู่:บุคคลจากอำเภอทัพทัน
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักร้องจากจังหวัดอุทัยธานี
ชาตรี ศรีชล

ชาตรี  ศรีชล (17 กุมภาพันธ์ พ.ศ. 2492 - 16 พฤษภาคม พ.ศ. 2532)  เป็นนักร้องเพลงลูกทุ่งชายเสียงดีสายนักสู้จากจังหวัดน้ำเค็ม เขามีความสามารถทั้งการร้องเพลง รวมทั้งการประพันธ์เพลงลูกทุ่งในระดับชั้นแนวหน้าของวงการลูกทุ่งเมืองไทย ผลงานเพลงทั้งทีเจขาร้องและประพันธ์ เป็นที่รู้จักของแฟนเพลงมากมาย เขาเป็นเจ้าของผลงานเพลงดังอย่าง "สาวผักไห่", "สมัครรักสมัครแฟน" และอื่น ๆ อีกมาก

**ประวัติ**
ชาตรี ศรีชล มีชื่อจริงว่า สมบุญ ลีเส็ง เกิดวันจันทร์ เดือนกุมภาพันธ์ พ.ศ. 2492  ที่บ้านนากระรอก  ต.ทุ่งขวาง  อ.พนัสนิคม จ.ชลบุรี พ่อชื่อ นายเผือก แม่ชื่อ นางสอน ลีเส็ง เป็นลูกคนที่ 5 ในจำนวนพี่น้อง 8 คน ชาตรี ศรีชล  เรียนหนังสือจบชั้นมัธยมศึกษาปีที่  6  ที่โรงเรียนชลชาย โรงเรียนประจำจังหวัดชลบุรี ปัจจุบันคือ โรงเรียนชลราษฎรอำรุง
ก้าวเข้าสู่วงการเพลงลูกทุ่งด้วยการไปสมัครร้องเพลงกับวง "รวมดาวกระจาย" ของครูสำเนียง ม่วงทอง ในยุคแรก ก่อนออกจากวงครูสำเนียง ก็มาสมัครอยู่กับวงดนตรีสุรพล สมบัติเจริญ (ขณะนั้นครูสุรพลเสียชีวิตแล้ว และมีศรีนวล สมบัติเจริญเป็นหัวหน้าวง) เมื่อปลายปี พ.ศ. 2511 โดยแต่งเพลงและช่วยเคาะจังหวะการร้องเพลงให้สีนวลในช่วงแรกๆคือเพลง "รักหน่อยนะ" จนสีนวลมีชื่อเสียง เมื่อปี พ.ศ. 2513 ออกจากวงศรีนวล สมบัติเจริญ มาตั้งวงเป็นของตัวเอง แต่ทำวงแค่ปีเดียวมีปัญหาต้องยุบวงเนื่องจากต้องโทษด้วยข้อคดีหนีการเกณฑ์ทหาร เมื่อพ้นโทษแล้ว ได้ตั้งวงใหม่ และประสพความสำเร็จด้วยเพลง "ไปเอาเหล้ามา" จากงานประพันธ์ของตัวเอง หลังจากเลิกวงแล้วก็ร้องเพลงตามห้องอาหารและรับเชิญเป็นบางโอกาส   
ชาตรี ศรีชล ร้องเพลงบันทึกแผ่นเสียงเพลงแรกคือเพลงบัวหลวง ปีพ.ศ. 2512 (ซึ่งแต่งไว้ก่อนเข้าวงการ) ส่วนผลงานเพลงที่สร้างชื่อมีมากมาย อาทิ "สมัครรักสมัครแฟน" ,"ช้ำรักจากเมืองชล" "สาวผักไห่" "วอนแฟนเพลง", "โฉมนาง", "เมาเหล้าเมารัก", "รอไม่ไหว", "สาวอาปาเช่" ฯลฯ ชาตรี ศรีชล ถือว่าเป็นนักร้องอัจฉริยะคนหนึ่ง ในวันหนึ่ง ๆ สามารถประพันธ์เพลงได้หลายสิบเพลงเลยทีเดียว โดยเฉพาะถ้าได้ดื่มสุราด้วยแล้ว ว่ากันว่าสมองแล่นเขียนเพลงได้อรรถรสนัก เพลงที่ชาตรีประพันธ์ไว้มีอยู่ราว 200 เพลง โดยเพลงที่ยังไม่เคยบันทึกเสียงมีราว 100 เพลง

**ผลงานเพลง**

**อัลบั้มเดี่ยว**

**ชีวิตครอบครัว**
จากบทเพลง "ช้ำรักจากเมืองชล" ที่เนื้อหาของเพลงส่วนหนึ่งมีว่า "พี่ยากจนจากชลบุรี ขอน้องปราณีสงสารพี่หน่อย" แต่เจ้าตัวไม่ชำรักแน่  เพราะคนชื่อ "ปราณี" ที่ปรากฏในบทเพลงคือคู่ชีวิตในเวลาต่อมา ทั้งสองมีบุตรด้วยกัน 4 คน ชาย 1 คน หญิง 3  คน   

**ช่วงท้ายของชีวิต**
ช่วงท้ายของชีวิต ชาตรี ศรีชล เข้ารักษาตัวที่โรงพยาบาลบ่อยสุขภาพเสื่อมโทรมไว เนื่องจากดื่มสุราหนักจนท้ายที่สุด ก็เสียชีวิตที่โรงพยาบาลชลบุรีจากอาการ​เส้นเลือด​ใน​สมอง​แตก​ เมื่อวันที่ 16 พฤษภาคม พ.ศ. 2532 รวมอายุได้ 40 ปี

**อ้างอิง**
2532
หมวดหมู่:นักร้องชายชาวไทย
หมวดหมู่:บุคคลจากอำเภอพนัสนิคม
หมวดหมู่:นักร้องลูกทุ่งชายชาวไทย
หมวดหมู่:นักแต่งเพลงลูกทุ่ง
หมวดหมู่:บุคคลจากโรงเรียนชลราษฎรอำรุง
มาดากัสการ์แอร์ไลน์

มาดากัสการ์แอร์ไลน์ (Madgascar Airlines) หรือชื่อเดิม แอร์มาดากัสการ์ เป็นสายการบินประจำชาติของประเทศมาดากัสการ์ โดยมีฐานการบินหลักที่ท่าอากาศยานนานาชาติไอวาโตในอันตานานารีโว สายการบินให้บริการเที่ยวบินสู่ 4 จุดหมายปลายทางภายในประเทศ มาดากัสการ์แอร์ไลน์ก่อตั้งในวันที่ 1 มกราคม ค.ศ. 1962 และเริ่มให้บริการเที่ยวบินในวันที่ 14 ตุลาคม ภายใต้ชื่อแมดแอร์ 

**ประวัติ**

**การเป็นบริษัทเอกชน**
ในช่วงราวปี ค.ศ. 2001 ธุรกิจของสายการบินมีปัญหา ทั้งจำนวนผู้โดยสารและปริมาณสินค้าขนส่งลดลงเป็นอย่างมาก ส่งผลต่อรายได้ของสายการบินที่ลดลงมากตามไปด้วย (แต่ส่วนหนึ่งก็เป็นผลมาจากปัญหาทางการเมืองภายในประเทศมาดากัสการ์เองด้วย) ในปี ค.ศ. 2002 แอร์มาดากัสการ์ได้ขอความช่วยเหลือจาก ลุฟท์ฮันซ่า คอนเซาท์ติ้งในเครือลุฟท์ฮันซ่า ในการปรับปรุงกิจการให้สามารถทำกำไรได้ดีขึ้น รวมถึงเพื่อรองรับแผนการขายกิจการสายการบินแอร์มาดากัสการ์ให้กับเอกชนที่อาจจะเกิดขึ้น แต่ในปี 1999 แนผารขายกิจการให้กับเอกชนผ่าานแอร์ฟรานซ์ก็ถูกยกเลิกเมื่อธนาคารกลางมาดากัสการ์ผิดนัดชำระค่าโบอิง 747 ของสายการบินกับธนาคารเอซิม ทำให้แอร์มาดากัสการ์ยังคงเป็นของรัฐบาลมาดากัสการ์ตามเดิม

**มาดากัสการ์แอร์ไลน์**
ในเดือนพฤศจิกายน ค.ศ. 2023 การดำเนินการของแอร์มาดากัสการ์และซาราเดียถูกควบคุมโดยมาดากัสการ์แอร์ไลน์ ที่ซึ่งได้ใบรับรองผู้ดำเนินการเดินอากาศในขั้นตอนการปรับโครงสร้างกิจการของสองสายการบินที่ประกาศล้มละลาย จากแผนปรับโครงสร้าง ทำให้สายการบินต้องระงับเที่ยวบินระหว่างประเทศชั่วคราว ตั้งแต่เดือนพฤศจิกายน ค.ศ. 2023 และยกเลิกคำสั่งซื้อสำหรับเอ็มบราเออร์ อี190-อี2 ทั้งหมด

**กิจการองค์กร**

**สำนักงานใหญ่**
ไฟล์:Air Madagascar Office Analakely Antananarivo Madagascar.jpg|thumb|สำนักงานใหญ่ของมาดากัสการ์แอร์ไลน์ในอันตานานารีโวมาดากัสการ์แอร์ไลน์มีสำนักงานใหญ่ในอันตานานารีโว เมืองหลวงของประเทศมาดากัสการ์

**บริษัทลูก**

**ซาราเดีย**
ซาราเดียเป็นสายการบินลูกของแอร์มาดากัสการ์ โดยจะดำเนินการเที่ยวบินภายในประเทศมาดากัาการ์ด้วยเครื่องบินเอทีอาร์ 72 ที่โอนย้ายมาจากสายการบินแม่ ซาราเดียเริ่มให้บริการเที่ยวบินแรกในวันที่ 2 กรกฎาคม ค.ศ. 2018 ก่อนที่จะถูกควบคุมกิจการการบินโดยมาดากัสการ์แอร์ไลน์ทั้งหมด

**ผลประกอบการ**
ผลประกอบการของแอร์มาดากัสการ์ ในช่วงปี 2016-2018 มีดังนี้:

**จุดหมายปลายทาง**

**ข้อตกลงการบินร่วม**
มาดากัสการ์แอร์ไลน์มีข้อตกลงการบินร่วมกับสายการบินดังต่อไปนี้:- แอโรสทราล- แอร์มอริเชียส- คอร์แซร์อินเตอร์แนชนัล

**ฝูงบิน**

**ฝูงบินปัจจุบัน**
ไฟล์:Air Madagascar ATR ATR-72-500 (ATR-72-212A) Ryabtsev-1.jpg|thumb|เอทีอาร์ 72-500 ในลวดลายของแอร์มาดากัสการ์
ณ เดือนเมษายน ค.ศ. 2025 มาดากัสการ์แอร์ไลน์มีเครื่องบินประจำการอยู่ในฝูงบินดังนี้:
มาดากัสการ์แอร์ไลน์มีอายุฝูงบินเฉลี่ย 15.9 ปี

**ฝูงบินในอดีต**
มาดากัสการ์แอร์ไลน์เคยให้บริการเครื่องบินดังต่อไปนี้:- แอร์บัส เอ340-300- เอทีอาร์ 42-300- เอทีอาร์ 42-500- โบอิง 707- โบอิง 737-200- โบอิง 737-300- โบอิง 737-800- โบอิง 747-200เอ็ม- โบอิง 767-200อีอาร์- โบอิง 767-300อีอาร์- โบอิง 777-200อีอาร์- ดักลาส ดีซี-3- ดักลาส ดีซี-4- เดอ ฮาวิแลนด์ แคนาดา ดีเอชซี-6 ทวินออตเตอร์- นอร์ด 262

**อ้างอิง**

**แหล่งข้อมูลอื่น**
  เว็บไซต์แอร์มาดากัสการ์ 
อ
หมวดหมู่:สายการบินสัญชาติมาดากัสการ์
หมวดหมู่:สายการบินที่ก่อตั้งในปี พ.ศ. 2505
หมวดหมู่:บริษัทที่ก่อตั้งในปี พ.ศ. 2505
หมวดหมู่:ประเทศมาดากัสการ์